stanford-oval/wikipedia huggingface dataset:
עמר אבן אל-עאץ
קורות חייו > תחת מועאויה הראשון > כיבוש שני של מצרים

צבא בית אומיה בפיקודו של אבן אל-עאץ פלש למצרים בשנת 658, ובקרב מכריע סמוך לפוסטאט הובס הצבא המוסלמי-מצרי. אבן אל-עאץ חזר להיות מושל מצרים עד מותו, בשנת 664.
מסגד עמר בקהיר, מבט לחצר המרכזית
מסגד עמר בקהיר, מבט על החלל הפנימי
מסגד עמר, הכיפה במרכז החצר.
הכניסה למסגד עמר ובראשה התכביר.
לקריאה נוספת

Butler, Alfred J. The Arab Conquest of Egypt and the Last Thirty years of Roman Dominion Oxford, 1978.
הערות שוליים

↑  Amr ibn al-'As (Arab general) - Encyclopedia Britannica
↑  Andrew Beattie, Cairo: A Cultural History, p. 94
↑  witness-pioneer.org
↑  Moshe Gil, A history of Palestine, 634-1099. Cambridge University Press, 1997 page 38
↑  אדוארד גיבון, ההיסטוריה של חורבן האימפריה הרומית פרק 51
↑  Nicolle, David, Yarmuk 636 A.D.: The Muslim Conquest of Syria, Osprey Publishing 1994 page 1
1 2  Unesco. International Scientific Committee for the Drafting of a General History of Africa. Africa from the seventh to the eleventh century page 120
↑  Jon Graham. Books on fire: the destruction of libraries throughout history. Lucien X. POLASTRON, 2007 page 22
↑  Virginia Maxwell, Mary Fitzpatrick, Siona Jenkins. LONELY PLANET EGYPT Lonely Planet, 2006 page 109
1 2  Jason Thompson. A History of Egypt: From Earliest Times to the Present. American Univ in Cairo Press, 2008 . page 167
↑  Sergeï Plekhanov. A reformer on the throne: Sultan Qaboos bin Said Al Said. A reformer on the throne: Sultan Qaboos bin Said Al Said page 33
| --- | --- |
בקרת זהויות :  GND: 129982091  ISNI: 0000 0000 2584 4219  NKC: jn20040624001  TDVİA: amr-b-as  VIAF: 1106303   WorldCat (עם VIAF): 1106303
פונוטקטיקה

פונוטקטיקה (מיוונית: φωνή (פונה) – צליל, τάξις (טאקסיס) – סדר) הוא תת-תחום בפונולוגיה, העוסק בחוקי צירוף הגאים בשפה – בתוך ההברות ובמילים. בשפה מסוימת, לא כל צירוף פונמות הוא אפשרי. קיימות מגבלות פונוטקטיות הקובעות אילו פונמות יכולות להימצא בתחילת הברה או מילה, אילו מהן יכולות לסיים הברה או מילה, ואילו פונמות יכולות להימצא בשכנות או צמידות זו עם זו. תחום אחר של הפונולוגיה הוא הפונמיקה או פונמטיקה, העוסק באופן היווצרות הפונמות.
המגבלות הפונוטקטיות הן אופייניות לכל שפה ושפה. לדוגמה, בשפה היפנית לא קיימת אפשרות לצרור עיצורים כמו /st/. באנגלית המודרנית אסורים צרורות הגאים כ-/kn/ או /gn/ בראש מילה (לא מדובר באותיות הללו, כי אם בהגאים). לעומת זאת, הייתה אפשרות כזאת באנגלית הקדומה ובאנגלית האמצעית, ואפשרות זו קיימת בשפות גרמנית והולנדית. התחלה של מילה מסוימת בצירוף /zv/ אפשרית ברוסית, אך לא באנגלית.
לימוד שפה מסוימת כולל את לימוד המגבלות הפונוטקטיות שלה. להברות יש מבנה מקטעי פנימי, המורכב מ:
תחילת ההברה (לא חובה) (באנגלית: Onset) - כוללת עיצור אחד או יותר
יחידת חריזה (חובה) (באנגלית: Rhyme), המורכבת מגרעין וזנב ההברה
גרעין ההברה (באנגלית: Nucleus) = תנועה, (כמו במילים האנגליות lamb, copper) או לפעמים עיצור הברתי (כמו בהברה השנייה במילים האנגליות lesson, bottle,schism)
זנב ההברה (באנגלית: Coda) - עיצור או עיצורים שלאחר הגרעין
ההתחלה והזנב יכולים להיות ריקים, ואז ההברה היא חד-תנועתית. במקרים אחרים, הגרעין הוא עיצור הברתי. המגבלות הפונוטקטיות מתייחסות לחלקים אלה של ההברות.
הברה יכולה להיות פתוחה או סגורה.
הברה פתוחה - מורכבת מתחילה + גרעין או מגרעין בלבד, ללא זנב
למשל בעברית: המילים "לא", "מי" ו-"תא".
הברה סגורה = הברה שיש בה זנב
למשל, באנגלית:green CCVC
eggs VCC;and VCC ;ham CVC
(C=עיצור, V= תנועה)
כש בתחילה או הזנב יכולים לכלול יותר מעיצור אחד, כלומר צרור עיצורים
פונוטקטיקה אנגלית

ההברה (והמילה) האנגלית twelfths ‏/twɛlfθs/ מחולקת לתחילה [tw], גרעין [ɛ] וזנב [lfθs] ולפיכך יכולים לייצג אותה כ-
CC) V (CCCC))(שבה C = עיצור, V = תנועה). על בסיס תיאור זה יכולים לקבוע כללים לפיהם יצוגי פונמות יכולים למלא דפוס זה. למשל, השפה האנגלית מאפשרת לכל היותר שלשה עיצורים בתחילת ההברה או המילה, אולם בקרב המילים הילידיות ובמבטאים סטנדרטיים, הפונמות בתחילה תלת-עיצורית מוגבלות על ידי כללים פונוטקטיים מסוימים. למשל בהיגוי המילה blue התנועה הייתה צריכה להיות זהה לזו מ-cue, בערך [iw]. ברוב הניבים של האנגלית, [iw] הפך [juː]. תאורטית היה צריך להיווצר [bljuː]. אולם הצרור [blj] מנוגד לכללים הפונוטקטיים לתחילות תלת-עיצוריות באנגלית. לפיכך הצטמצם ההיגוי ל-[bluː] על ידי השמטת ה-[j].
השפה האנגלית מאפשרת צרור פותח של עד שלושה עיצורים, וצרור סוגר של ארבעה - (CCCC)(CCC)V.
פונוטקטיקה ספרדית

בספרדית בתחילת ההברה ייתכן צרור של עד שני עיצורים בלבד. גם בזנב ההברה ייתכן צרור של עד שני עיצורים.
הצורות ההברתיות (CC)V(C) בעלי פונוטקטיקה פשוטה מאפיינים מעל 98% מהמילים.
פונוטקטיקה עברית

הרי כמה מהאפיונים הפונוטקטיים של השפה העברית. הצורות ההברתיות מסוג (C)V(C) שכיחות בעברית. תחילה הברתית /tl/ אפשרית, להבדיל מבאנגלית: "טלאי", "תלולית". לעולם אין הצליל הסותם הסדקי [ʔ] המסומן ב"א" בסוף הברה. (CCC)V(CCC) הוא המבנה המרבי בעברית.
צרורות העיצורים [ʃf ʃv] בתחילת ההברה קיימים בעברית הישראלית - למשל בהיגוי המילים "שביתה" ו"שפיטה". הניקוד שווא נע הפך בהשפעת ההגייה האשכנזית לאפס תנועה. לעומת זאת, צרורות העיצורים /lv nv/ אינם מקובלים בתחילת ההברה. מבטאים ביניהם [e̞] המפרק את הצרור, ([e̞] מסומן על ידי הניקוד שווא נע) כמו ב"לביבה", "נביטה". אין בעברית בתוך הברה אחת צרור של עיצורים סותמים שווים בבסיס חיתוכם. במילה "יָרַקְתְּ" (גוף שני נקבה), "רַקְתְּ" ניתן להיגוי ללא פירוק צרור העיצורים האחרונים. אך במילה "יָרַדְתְּ" (גוף שני נקבה), הצרור "רַדְתְּ" אינו תואם את הכלל הפונוטקטי והוא מפורק על ידי jä-rä-det] - e] (יש לציין, כי אם הייתה ההבחנה בדגושות ורפויות נשמרת בשפה המדוברת, כי אז מילים מסוג זה קלות היו להיגוי - יָרַדְֿתְּ [jʌɾäðt]). כללי הפונוטקטיקה מיושמים גם לגבי מילים שאולות משפות זרות: בעברית המדוברת (בדומה לערבית) מתקשים להגות את צרורות העיצורים בסוף שמות כמו Lincoln ,Stern, Film, Chelm, בגלל הפרת הכללים הפונוטקטיים שלה, ואז יש מבטאים את לינקולן, שטרן, פילם, חלם – Lincolen, ʃteren, Filim, Helem.
כללים פונוטקטיים בכמה שפות > רצפי צלילים אפשריים ובלתי אפשריים

בכל שפה ישנם כללים הקובעים אילו צלילים יכולים להימצא זה אחרי זה.
למשל באנגלית:
ה עיצור /h/ עומד תמיד לפני תנועה ולא אחריה.
אחרי /ŋ/ יכולות לבוא רק תנועות קצרות (/ɪ/, /æ/, /ʌ/, /ɒ/)
כללים פונוטקטיים בכמה שפות > צרורים מרביים של עיצורים בהברה

כללי הצרורים האפשריים של עיצורים הם שונים משפה לשפה.
האפשרויות מגוונות:מאי אפשרות לשום צרור עיצורים ועד לצרור של מעל שלושה עיצורים. הכללים מושפעים גם על ידי גורמים כמו מיקום העיצורים במילה או בהברה ואיזה סוג של עיצורים נצמדים זה אחר זה.
בשפה ההוואית:
קיימות רק הברות פתוחות, אין צירופים של עיצורים זה אחר זה.
ביפנית גם כן אין צרורי עיצורים בתוך אותה הברה. אפשריים רצפי עיצורים זה אחרי זה רק בהברות שונות ורק אם הם זהים, למשל:הוק-קאי-דו
או אם העיצור הסופי בהברה הוא /n/ כמו ב:הונ-דה. /n/ הוא גם העיצור היחיד היכול להופיע בסוף הברה.
בסינית:
אין צרורי עיצורים באותה ההברה. בסוף הברה מותרים הצלילים /n/, וגם /ŋ/ ו- |ɻ]
בקוריאנית, טורקית או פולה:
אין צרור עיצורים באותה הברה.
בתאילנדית
מותרים צרורים של שני עיצורים באותה הברה. בסוף הברה יכולים להופיע העיצורים /m/, /n/, /ŋ/, /p/, /t/ ו- /k/ בלבד.
בצרפתית:
צרור העיצורים המרבי המותר באותה הברה כולל שלושה עיצורים. אמנם צרור של שלושה עיצורים הוא נדיר.
יכול להופיע בהתחלת הברה, והקומבינציות המותרות הן במספר מוגבל.
מותרים, למשל, הצרורים /stR/ (לדוגמה - strident כלומר,"צורם") ו-/skR/ (לדוגמה - scruter - לבדוק, לחקור, לבחון) אולם אין צרור /pms/ למשל.
קיימות הגבלות גם לגבי קומבינציות של שני עיצורים בתחילת ההברה.
מקובלים צרורים כמו /ps/ ‏ (psychologie), /pR/ ‏ (prendre לקחת), /tR/ ‏ (traire =לחלוב), /pl/ ‏ (plaire= למצוא חן)
אבל לא מקובלים /ml/, /bm/, /ms/, /rs/ או /jl.
בסוף ההברה מותרים גם כן צרורים מסוימים בני שני עיצורים
באנגלית:
צרורי העיצורים המרביים בתחילת ההברה ובסופה כוללים שלושה עיצורים, אבל הדוגמאות הן נדירות:
sprint (מרוץ קצר ומהיר), strength (כוח)
אין אפשרות לקומבינציות עיצורים כמו למשל /fs/, /spm/ או /ps/. ה צרור /gz/ אפשרי רק בפנים מילה (exhaust= מיצה, סחט, התיש) או בסוף מילה (legs - רגליים, גפיים תחתונות)
בהונגרית:
גם בהונגרית הצרור המרבי של עיצורים מורכב באופן יוצא דופן משלושה עיצורים, בתנאי שעיצור הראשון יהיה [s], השני [p], [t] או [k] והשלישי [r]. בהברות נפרדות יכולים להופיע גם רצפי ארבעה עיצורים, במילים זרות כמו למשל, absztrakt.
רצפי תנועות בהברות נפרדות יכולחים להגיע גם לשש תנועות: fiaiéiért (עבור ... של בניו)
בגרמנית ובנורווגית
ניתן למצוא בסוף מילים גם צרורים בני חמישה עיצורים:Herbsts (של הסתיו - יחסת שייכות של Herbst)
skjelmskt (בבדיחותא)
הכללים הנוגעים לצרורי עיצורים יכולים להשתנות במהלך ההיסטוריה של שפה. למשל בהונגרית העתיקה לא היו מקובלים שני עיצורים בתחילת מילה, כפי שרואים בהשאלות העתיקות משפות סלאביות - "דבור" שהפך ל"אודוואר"= חצר, מרומנית - plăcintă - שהפך ל palacsinta (בלינצ'ס) ,מלטינית schola שהפך ל iskola =בית ספר. לעומת זאת מילים שהושאלו יותר מאוחר השאירו את צרור העיצורים ההתחלתי
כללים פונוטקטיים בכמה שפות > טיבו של גרעין ההברה

ב שפות אחדות, כמו ההונגרית, הגרעין של ההברה יכול להיות אך ורק תנועה. בשפות אחרות יכול להיות או תנועה או דיפתונג, אם כי קיימת מחלוקת באם החלק של הדיפתונג הקרוי חצי-תנועה או חצי-עיצור הוא באמת כך או שהוא עיצור ממש.
 שפות כאלה הן רומנית, ספרדית
(bueno = טוב) או צרפתית (traduire - לתרגם)
ישנן שפות שבהן עיצורים מסוימים (במיוחד /r/, /l/, /n/, /m/) יכולים להיות גרעין של הברה.
למשל בשפה הצ'כית- למשל Brno ובשפות שבדיאסיסטם הסלאבי הדרומי-מרכזי: vrt = גן, bicikl = אופניים, או באנגלית - העיצורים ההברתיים: bottle (בקבוק) ; button (כפתור)
ראו גם

רשימת עיצורים
לקריאה נוספת

אשר לאופר, מבוא לבלשנות 4-5, האוניברסיטה הפתוחה, 1981, עמ' 17–29
George Yule The Study of Language, sixth edition, Cambridge University Press, 2017
Bussmann, Hadumod (coord.), Dictionary of Language and Linguistics, Londra – New York, Routledge, 1998,
(לקסיקון השפה והבלשנות) ISBN 0-203-98005-0
Crystal, David, A Dictionary of Linguistics and Phonetics ,VIth edition, Blackwell Publishing,
(לקסיקון לבלשנות ופונטיקה) 2008, ISBN 978-1-4051-5296-9
Kálmán, László şi Trón, Viktor, Bevezetés a nyelvtudományba második bővített kiadás, Budapesta, Tinta, 2007, (מבוא לבלשנות),ISBN 978-963-7094-65-1 (בהונגרית)
Halvor Eifring, Rolf Theil, Linguistics for Students of Asian and African Languages
Oslo University, 2005 (בלשנות ללומדי שפות אסיאתיות ואפריקאיות
A. Jászó Anna (szerk.) A magyar nyelv könyve. 8. kiadás. Budapest: Trezor. 2007. ISBN 978-963-8144-19-5
Maurice Grevisse, André Goosse, Le bon usage. Grammaire française
(השימוש הנכון בשפה. דקדוק צרפתי), ed XIV-, Bruxelles, De Boeck Université, 2007,
Dubois, Jean et al., Dictionnaire de linguistique Larousse-Bordas/VUEF ,Paris 2002 (לקסיקון לבלשנות) ,
הערות שוליים

1 2  G.Yule 2017 עמ' 51,47
↑  פרקים במורפולוגיה עברית יחידה 7 ,ע' 2 (הקישור אינו פעיל, 4 בפברואר 2016)
↑  G.Yule 2017 עמ' 46-47
↑  G.Yule 2017 עמ' 47
↑  1998 H.Bussmann עמ' 901
1 2 3  2008 D.Crystal עמ' 366-367
1 2 3 4  2007 L.Kálmán, V.Trón עמ' 97
1 2 3 4  2005 H.Eifring פרק ג עמ'  14
1 2  Ch.Guibault
↑  2005 H.Eifring עמ' 54
↑  A. Jászó 2007 עמ' 121
↑  J.M Kalmbach
↑  J.Kattan-Ibarra, Ch.Pountain 2003
↑  M.Grevisse, A.Goosse 2007
↑  J/Dubois 2002
↑  2005 E.Barić
פורט בוטאני

| --- | --- |

הנמל בפורט בוטאני.
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 אוכלוסייה:  ‏
  ‑ בפרוור:  0 (9 באוגוסט 2016, 10 באוגוסט 2021)
 קואורדינטות:  33°58′S 151°13′E﻿ / ﻿33.97°S 151.22°E﻿ / -33.97; 151.22
  מפת מיקום  מפה מפורטת   (למפת סידני מוגדלת) פורט בוטאני(למפת סידני רגילה) פורט בוטאני(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פורט בוטאני(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פורט בוטאני  he tabBackground:;tabBorder:#aaa;defaultTab:0;
פורט בוטאני (באנגלית: Port Botany, מילולית נמל בוטאני) הוא פרוור בסידני, המנוהל על ידי עיריית רנדוויק (City of Randwick). הפרוור תעשייתי לחלוטין (בדומה לאווליי), וכולל את הנמל של בוטאני ביי והבניינים הקרובים לו. אין בפרוור בנייני מגורים.
גאוגרפיה

פורט בוטאני מצוי כ-12 ק"מ דרום מזרחית למרכז העסקים הראשי של סידני, קרוב לפתחו של מפרץ בוטאני. הפרוור גובל במפרץ משלושה כיוונים: מערב, צפון ודרום. ממזרח גובל הפרוור במטרוויל וצ'יפלי, והוא סמוך לליטל ביי.
היסטוריה

פורט בוטאני סמוך לאתר הנחיתה של המשלחת האירופאית, אם כי המעגן של קפטן ארתור פיליפ היה מעט דרומית יותר, בלה פרוז. שם המפרץ ניתן במרוצת השנים בגלל העבודה הבוטנית שבוצעה בו - מיני צמחים נאספו בו על ידי המשלחת ומוינו בפעם הראשונה. הפרוור קרוי על שם המפרץ ובאופן ספציפי, על שם הנמל.
הנמל

פורט בוטאני הוא אזור תעשייה הכולל את נמל פורט בוטאני ואת הבניינים הסמוכים לו. הנמל כולל שני מסופים לניהול מכולות, מאגר נוזלים (למטעני נפט למשל) ומאגר גז (למטעני גז טבעי).
הנמל נבנה בתחילת שנות השבעים, לאחר שתפוסתו של נמל סידני הגיעה לשיא, ונדרש נמל-ים נוסף הקרוב יותר לנמל התעופה הבינלאומי, למטרת שינוע מכולות. מסוף המכולות הראשון נחנך בשנת 1979 על ידי ראש ממשלת ניו סאות' ויילס דאז, נוויל רן. בשנת 1982 נחנך מסוף המכולות השני. בשנת 2006, לאחר מספר החלפות ידיים, הגיעו המסופים לידי חברות ההחזקות Toll (המסוף הראשון) ו-Dubai Ports (המסוף השני). בשנת 1994 הוסיפה חברת הגז AGL מאגר תת-קרקעי לגז, והכפילה אותו בשנת 2003.
הנמל מנוהל על ידי חברת הנמלים של סידני (Sydney Ports Corporation).
פאביניו

פאביו הנריקה טברס (בפורטוגזית: Fábio Henrique Tavares; נולד ב-23 באוקטובר 1993 בקמפינאס שבברזיל), הידוע בקיצור כפאביניו, הוא כדורגלן ברזילאי, המשחק בעמדת הקשר האחורי בקבוצת אל-איתיחאד המשחקת בליגת העל הסעודית ושחקן נבחרת ברזיל.
קריירת מועדונים > תחילת הקריירה

פאביניו נולד בקמפינאס שבברזיל. הוא החל לשחק באקדמית הנוער של פאוליניה, ובשנת 2010 עבר לאקדמית הנוער של פלומיננסה מליגת העל הברזילאית. הוא לא שיחק בקבוצה הבוגרת של המועדון.
קריירת מועדונים > ריו אבה

ב-8 ביוני 2012 חתם פאביניו על חוזה ל-6 שנים בריו אבה מליגת העל הפורטוגלית, אך מעולם לא שיחק בה.
קריירת מועדונים > ריאל מדריד קסטיליה

ב-9 ביולי 2012 הושאל פאביניו לעונה אחת לריאל מדריד מליגת העל הספרדית. במשך העונה הוא שיחק בריאל מדריד קסטיליה מהליגה הספרדית השנייה, קבוצת המילואים של ריאל מדריד. ב-17 באוגוסט 2012 ערך פאביניו את הופעת הבכורה שלו בקבוצת המילואים, כששיחק 90 דקות בהפסד 1–2 לויאריאל במסגרת המחזור הראשון בליגה. ב-28 באפריל 2013 הבקיע פאביניו את שער הבכורה שלו בקבוצה, שער בדקה השלישית של תוספת הזמן של המחצית השנייה בתיקו 3-3 נגד נומנסיה במסגרת המחזור ה-36 בליגה. ב-8 במאי 2013 ערך פאביניו את הופעת הבכורה שלו בקבוצה הראשונה, הופעתו היחידה, כשהחליף את פאביו קונטראו בדקה ה-76 בניצחון 2–6 על מאלגה במסגרת המחזור ה-36 בליגה. הוא בישל לאנחל די מריה את השער השישי במשחק. בסך הכל ערך פאביניו 30 הופעות בריאל מדריד קסטיליה, בהן הבקיע שני שערים.
קריירת מועדונים > מונקו

ב-19 ביולי 2013 הושאל פאביניו לעונה אחת למונקו מליגת העל הצרפתית. ב-10 באוגוסט 2013 ערך פאביניו את הופעת הבכורה שלו במועדון, כששיחק 90 דקות בניצחון 0–2 על ז'ירונדן דה בורדו במסגרת המחזור הראשון בליגה. ב-26 במרץ 2014 הבקיע פאביניו את שער הבכורה שלו במועדון, שער בדקה ה-58 בניצחון 0–6 על לאנס במסגרת שלב רבע הגמר של הגביע הצרפתי לעונת 2013/2014. בעונת ההשאלה הראשונה שלו במונקו, ערך פאביניו 26 הופעות ליגת העל הצרפתית, מבלי להבקיע שער.
ב-2 ביולי 2014 לאחר שהסתיימה עונת ההשאלה במונקו, הושאל פאביניו למועדון לעונה נוספת. ב-16 בספטמבר 2014 ערך פאביניו את הופעת הבכורה שלו בליגת האלופות, כששיחק 90 דקות בניצחון 0–1 על באייר לברקוזן במסגרת המחזור הראשון בשלב הבתים לעונת 2014/2015. ב-9 בדצמבר 2014 הבקיע פאביניו את שער הבכורה שלו בליגת האלופות, שער בדקה ה-89 בניצחון 0–2 על זניט סנקט פטרבורג במסגרת המחזור השישי בשלב הבתים. פאביניו שותף בכל משחקיה הקבוצה בליגת האלופות, ששת משחקי שלב הבתים, שני משחקי שמינית גמר ושני משחקי רבע גמר, טורניר שהסתיים בהדחתה של הקבוצה על ידי יובנטוס. ב-22 במרץ 2015 הבקיע פאביניו את שער הבכורה שלו בליגת העל הצרפתית, שער בדקה החמישית בניצחון 1–3 על סטאד ריימס במסגרת המחזור ה-30. בעונת ההשאלה השנייה שלו במונקו, ערך פאביניו 36 הופעות ליגת העל הצרפתית, בהן הבקיע שער אחד. ב-19 במאי 2015 חתם פאביניו בקבוצה על חוזה ל-4 שנים. בעונת 2016–2017 פאביניו היה חלק חשוב בזכייה באליפות צרפת של מונקו שהגיעה גם לחצי גמר ליגת האלופות, בעונה זו הוא כבש 12 שערים בכל המסגרות.
קריירת מועדונים > ליברפול

ב-28 במאי 2018 חתם פאביניו בליברפול מהפרמייר ליג לחמש שנים. סכום ההעברה הוא 50 מיליון אירו. ב-18 בספטמבר 2018 ערך את הופעתו הבכורה בקבוצה בניצחון 2–3 על פריז סן-ז'רמן בשלב הבתים בליגת האלופות. ב-1 ביוני 2019, פאביניו פתח בהרכב קבוצתו בגמר ליגת האלופות 2018/2019 של אופ"א מול טוטנהאם הוטספר, כשהוא משלים את מלוא 90 הדקות כאשר המועדון מבטיח את זכייתו השישית בתחרות ופאביניו זכה בתואר הראשון שלו עם המועדון.
ב-14 באוגוסט 2019, פאביניו שיחק את מלוא 90 הדקות בגמר הסופר-קאפ נגד צ'לסי, פאביניו כבש את הפנדל השני של ליברפול בניצחונה 4–5 בדו-קרב פנדלים לאחר שהמשחק הסתיים בתוצאה 2-2 בסיום הזמן החוקי.
קריירת מועדונים > אל-איתיחאד

ב-31 ביולי 2023, חתם פאביניו באל-איתיחאד הסעודית תמורת 40m£ בחוזה עד יוני 2026.
קריירה בינלאומית

פאביניו נכלל בסגל של נבחרת ברזיל לקופה אמריקה 2015 על ידי המאמן דונגה, אולם לא זכה לדקות משחק בטורניר זה בו הודחה הנבחרת הברזילאית בשלב רבע הגמר. ב-7 ביוני 2015 ערך פאביניו את הופעת הבכורה שלו בנבחרת ברזיל, כששיחק במחצית השנייה בניצחון 0–2 במשחק ידידות על נבחרת מקסיקו.
נכלל בסגל נבחרת ברזיל לטורניר מונדיאל 2022.
חיים אישיים

פאביניו נשא לאישה את רבקה טווארס בשנת 2015, לאחר שהיו ביחד מאז 2013. בליברפול הוא הרוויח לעצמו את הכינוי, "הובר", מכיוון ש"הוא מנקה הכל".
בינואר 2023 נולד לזוג ילד.
תארים > מונקו

אליפות צרפת: 2017/2016
תארים > ליברפול

אליפות אנגליה: 2019/2020
ליגת האלופות: 2018/2019
גביע העולם למועדונים: 2019
גביע הליגה האנגלי: 2021/2022
גביע אנגלי: 2021/2022
מגן הקהילה: 2022
סטטיסטיקות > מועדונים

נכון ל-3 ביוני 2023
| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | באירופה> הופעות | באירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | פלומיננסה | ברזילליגת העל הברזילאית | 0 | 0 |  |  |  |  |  |  |  |  | 0 | 0 |
| 2012/2013 | ריאל מדריד קסטיליה (השאלה) | ספרדהליגה הספרדית השנייה בכדורגל | 30 | 2 |  |  |  |  |  |  |  |  | 30 | 2 |
| 2012/2013 | ריאל מדריד (השאלה) | ספרדלה ליגה | 1 |  |  |  |  |  |  |  |  |  | 1 | 0 |
| 2013/2014 | מונקו (השאלה) | צרפת ליגת העל הצרפתית | 26 | 0 | 4 | 1 | 1 | 0 |  |  |  |  | 31 | 1 |
| 2014/2015 | מונקו (השאלה) | צרפת ליגת העל הצרפתית | 36 | 1 | 4 | 0 | 3 | 0 | 10 | 1 |  |  | 53 | 2 |
| 2015/2016 | מונקו | צרפת ליגת העל הצרפתית | 34 | 6 | 3 | 2 | 1 | 0 | 9 | 0 |  |  | 47 | 8 |
| 2016/2017 | מונקו | צרפת ליגת העל הצרפתית | 37 | 9 | 4 | 0 | 1 | 0 | 14 | 3 |  |  | 56 | 12 |
| 2017/2018 | מונקו | צרפת ליגת העל הצרפתית | 34 | 7 | 2 | 1 | 4 | 0 | 5 | 0 | 1 | 0 | 46 | 8 |
| 2018/2019 | ליברפול | אנגליהפרמייר ליג | 28 | 1 | 1 | 0 | 1 | 0 | 11 | 0 |  |  | 41 | 1 |
| 2019/2020 | ליברפול | אנגליהפרמייר ליג | 28 | 2 | 2 | 0 | 0 | 0 | 1 | 0 | 2 | 0 | 39 | 2 |
| 2020/2021 | ליברפול | אנגליהפרמייר ליג | 30 | 0 | 2 | 0 | 1 | 0 | 8 | 0 | 1 | 0 | 42 | 0 |
| 2021/2022 | ליברפול | אנגליהפרמייר ליג | 29 | 4 | 3 | 2 | 3 | 0 | 13 | 1 | 0 | 0 | 48 | 8 |
| 2022/2023 | ליברפול | אנגליהפרמייר ליג | 36 | 0 | 3 | 0 | 1 | 0 | 8 | 0 | 1 | 0 | 49 | 0 |
| סך הכול קריירה | סך הכול קריירה | סך הכול קריירה | 380 | 35 | 28 | 6 | 16 | 0 | 85 | 5 | 5 | 0 | 513 | 44 |
סטטיסטיקות > נבחרת לאומית

נכון ל-3 ביוני 2023
| נבחרת ברזיל> שנה | נבחרת ברזיל> הופעות | נבחרת ברזיל> שערים |
| --- | --- | --- |
| 2015 | 3 | 0 |
| 2016 | 1 | 0 |
| 2018 | 3 | 0 |
| 2019 | 5 | 0 |
| 2021 | 10 | 0 |
| 2022 | 7 | 0 |
| סה"כ | 29 | 0 |
פולונקה

| --- | --- |

מצבה בבית העלמין היהודי בפולונקה
 מדינה:  בלארוס בלארוס
 וובלסט:  ברסט (מחוז) ברסט
 ראיון:  ברנוביץ'
 שטח:  2.4716 קמ"ר
 אוכלוסייה:  ‏
  ‑ בכפר:  514 (2019)
 קואורדינטות:  53°08′38″N 25°43′04″E﻿ / ﻿53.143888888889°N 25.717777777778°E﻿ / 53.143888888889; 25.717777777778 
 אזור זמן:  UTC +1
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהפולונקה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהפולונקה(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןפולונקה(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןפולונקה  he tabBackground:;tabBorder:#aaa;defaultTab:0;
פולונקה (בבלארוסית: Палонка; בפולנית: Połonka (נהגה: פּוֹוֹנקה)) הוא כפר במחוז-משנה ברנוביץ' במחוז ברסט, בלארוס; 22 קילומטרים סמוך לברנוביץ'.
היסטוריה

הכפר פולונקה ידוע גם בקרבתו לקרב קאלץ, בו המלך אלכסנדר הראשון הביס בקרב את הפלישה הטטרית בשנת 1506. במהלך מלחמת רוסיה-פולין, התרחש ב-28 ביוני 1660 בסמוך לכפר, קרב פולונקה (אנ').
קיימת סברה[דרוש מקור], לפיה נגזר שם המשפחה המזרח-אירופי פולונסקי משם הכפר.
פולונקה מצוינת לראשונה ב-1623 בספר המיסים של ליטא, ונראה כי יהודים החלו לגור שם לאחר הזמנת נסיכות רדזיוויל ליהודים להתיישב בשטחה. לאחר פרעות מרד חמלניצקי התושבים קיבלו הקלה במיסים לאור הפיחות במספר התושבים. ב-1673 מתועד כי החלו בבניית בית כנסת בכפר. לקראת סוף המאה ה-18 במהלך חלוקת פולין השנייה האזור בו שכן הכפר סופח לאימפריה הרוסית, כחלק ממחוז מינסק. לאחר מלחמת העולם הראשונה הוא נחשב חלק מהרפובליקה הפולנית השנייה.
בסוף המאה ה-19 מתועד כי האוכלוסייה היהודית בעיר מנתה 550 איש, והיוותה כ-85% מכלל האוכלוסייה. רוב התושבים היהודים היו אנשי מסחר, ובעיקר נגרים ובוני ארונות. לקהילה היהודית היה בית ספר עברי, בית קברות וספרייה ומספר ארגוני חסד כמו "לינת צדק" ו"קופת גמ"ח".
היסטוריה > בתקופת השואה

בספטמבר 1939, עם תחילת מלחמת העולם השנייה הכפר סופח לברית המועצות, ושכנו בו כ-200 יהודים, אשר היוו מחצית מכלל האוכלוסייה. זרם הפליטים היהודים מהאזור הביא את מספר התושבים היהודים לכ-300.
ב-26 ביוני 1941 בו נכבשה על ידי המשטר הנאצי. הנאצים בזזו את הבתים, התעללו ביהודים ואסרו עליהם לערוך מסחר עם האוכלוסייה באזור. בספטמבר 1941, היהודים נאלצו להקים יודנראט אשר נדרש לגייס יהודים לעבודות כפייה באזור ולספק דמי כופר. יהודי פולונקה נדרשו ללבוש טלאי צהוב, והוטלו מספר מגבלות על תנועתם. חלק מיהודי הכפר, כולל משפחות שלמות, נרצחו במהלך החודשים הראשונים.
לאחר הקמת הגטו, הורעו תנאי היהודים בפולונקה. בשבת, 18 באפריל 1942, ריכזו הגרמנים כ-300 איש, ובינם החזן, השוחט ואשתו של הרב. ביוני 1942, ריכזו את האיכרים מסביב לחפירת בור גדול. חלק מצעירים ניסו לשכנע את התושבים לברוח, אולם הם חששו מתגובת הנאצים על כלל האוכלוסייה. ב-12 באוגוסט 1942, אנשי ה-SS והמשטרה הבלארוסית הקיפו את הכפר, ריכזו את שוכני הגטו והרגו את כולם בבור ענק, כולל 7 ילדים יהודים שהוחבאו במנזרים סמוכים. כ-10 אנשים הצליחו לברוח ליערות ולהצטרף לפרטיזנים. לפי דו"ח של מפקד המשטרה במיר, מתאריך 26 באוגוסט 1942, העיירות מיר ופולונקה "נקיות" מיהודים, ונורו 719 איש.
בקיץ 1944 הצבא הסובייטי שחרר את האזור. ידוע רק על 4 ניצולים מתוך הכפר.
לקריאה נוספת

פנקס הקהילות בפולין, כרך 8, עמוד 520, הוצאת יד ושם 2005. מתורגם לאנגלית באתר JewishGen.
הערות שוליים

↑  דו"ח של מפקד המשטרה במיר, ריינהרד היין, בנוגע לאוסוואלד רופאייזן, מתאריך 26 באוגוסט 1942, ארכיון יד ושם, ארכיון מקור: GAOB/995-1-7; העתק: ארכיון יד ושם, M.41/1021